

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL CENTRALIZUOTAI TEIKIAMŲ SUSKYSTINTŲ NAFTOS DUJŲ (ŠILDYMUI IR KARŠTAM VANDENIUI RUOŠTI) KAINOMS MAŽINTI KAVOLIŠKIO, KONSTANTINAVOS KAIMŲ IR OBELIŲ MIESTO GYVENTOJAMS, SUBSIDIJAVIMO METODIKOS PATVIRTINIMO**

2019 m. liepos 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos šilumos ūkio įstatymo 32 straipsnio 7 dalimi, Valstybinės kainų ir energetikos kontrolės komisijos 2009 m. liepos 8 d. nutarimu Nr. 03-96 patvirtinta Šilumos kainų nustatymo metodika, Valstybinės kainų ir energetikos kontrolės komisijos 2003 m. gruodžio 22 d. Nr. O3-116 patvirtinta Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodika, Rokiškio rajono savivaldybės tarybos 2018 m. gruodžio 21 d. sprendimu TS-278 „Dėl centralizuotai tiekiamų šilumos ir karšto vandens kainų nustatymo”, Rokiškio rajono savivaldybės taryba n u s p r e n d ž i a:



Patvirtinti centralizuotai teikiamų suskystintų naftos dujų (šildymui ir karštam vandeniui ruošti) kainoms mažinti Kavoliškio, Konstantinavos kaimų ir Obelių miesto gyventojams, subsidijavimo metodiką(pridedama).

Sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Dovilė Pučinskienė

**SPRENDIMO PROJEKTO „DĖL CENTRALIZUOTAI TEIKIAMŲ SUSKYSTINTŲ NAFTOS DUJŲ (ŠILDYMUI IR KARŠTAM VANDENIUI RUOŠTI) KAINOMS MAŽINTI KAVOLIŠKIO, KONSTANTINAVOS KAIMŲ IR OBELIŲ MIESTO GYVENTOJAMS, SUBSIDIJAVIMO METODIKOS PATVIRTINIMO“**

**AIŠKINAMASIS RAŠTAS**

2019 m. liepos 26 d.

Rokiškis

**Parengto projekto tikslai ir uždaviniai.** Šiuo sprendimo projektu siūlome Rokiškio rajono savivaldybės tarybai 2019 m. liepos 26 d. posėdyje svarstyti klausimą „Centralizuotai teikiamų suskystintų naftos dujų (šildymui ir karštam vandeniui ruošti) kainoms mažinti Kavoliškio, Konstantinavos kaimų ir Obelių miesto gyventojams, subsidijavimo metodikos patvirtinimo“. Tikslas – sumažinti dujų (šildymui ir karštam vandeniui ruošti) kainas Kavoliškio, Konstantinavos kaimų ir Obelių miesto gyventojams, skaičiuojant subsidijas šilumos tiekėjui, centralizuotai tiekiančiam suskystintas naftos dujas.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos šilumos ūkio įstatymas, Valstybinės kainų ir energetikos kontrolės komisijos 2009 m. liepos 8 d. nutarimu Nr. 03-96 patvirtinta Šilumos kainų nustatymo metodika, Valstybinė kainų ir energetikos kontrolės komisijos 2003 m. gruodžio 22 d. Nr. O3-116 patvirtinta Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodika.



**Sprendimo esmė.** Rajone yra 282 (2019-07-17 d. duomenys) suskystintų naftos dujų abonentai. Dalis gyventojų vartoja SND tik maisto ruošimui, patalpų šildymui savavališkai įsirengę kieto kuro katilus. Vartotojams naftos dujas tiekia UAB „Literma“. Apskaita butuose maisto ruošimui, karštam vandeniui ir šildymui ruošti yra bendra. Visiems abonentams yra nustatyta pastovioji kainos dalis (su 21 % PVM) -11,62 Eur/mėn. Subsidijas šilumos tiekėjui už suvartotas dujas šildymui ir karštam vandeniui pašildyti, siūloma skaičiuoti taip: iš suvartoto bendro dujų kiekio per mėnesį atimant kiekvienam abonentui 1,5 kubinio metro dujų kiekį. Subsidijuoti pastoviąją dalį lyginant UAB „Literma“ pastoviąją dalį (11,62 Eur/mėn.) su AB „Suskystintos dujos“ pastoviąja dalimi (4,04 Eur/mėn.), skirtumas yra 7,58 Eur/mėn. abonentui. **Pastoviosios dalies subsidijavimas** iš viso biudžetui kainuotų 2138 Eur /mėn., **12825 Eur/ šildymo sezono metu** (pagal 2018 m. VKEK patvirtintas kainas).

Kintamosios dalies subsidijavimas priklauso nuo suvartotų dujų kiekio. Kelerių metų suvartotų naftos dujų kiekio metinis vidurkis - 37400 kub. m. Iš viso naftos dujų kiekio išskaičiavus 5076 kub. m. (282 abonentaix1,5 kub. m. - 423 kub. m./mėn. x12 mėn.) maisto ruošimui – **kintamosios dalies subsidijavimas** (kub. m. perskaičiuojami į kWh: 32324 x30 (energijos sąnaudų normatyvas) = 969720 kWh, per šildymo sezoną) **kainuotų apie 4946 Eur (969720x0,0051Eur)**.

**Iš viso subsidija per šildymo sezoną būtų apie 17771 Eurų.**

Šilumos tiekėjas suskystintų naftos dujų (SND) sąnaudų normatyvų būstui šildyti, geriamojo vandens vienam kubiniam metrui pašildyti iki higienos normomis nustatytos temperatūros bei karšto vandens temperatūrai (cirkuliacijai) palaikyti nustatymui naudotis 2003 m. gruodžio 22 d. Nr. O3-116 Valstybinės kainų ir energetikos kontrolės komisijos nutarimu „Dėl atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodikos patvirtinimo“ 2019 m. gegužės 1 d. patvirtinta redakcija. SND sąnaudos būstui šildyti neturi viršyti Metodikos 6.2 ir (ar) 9.2 papunkčiuose nustatytų maksimalių energijos ir (ar) kuro sąnaudų būstui šildyti normatyvų dydžių.

Siekiant užtikrinti vartotojams objektyvias suskystintų naftos dujų kainas, Valstybinės kainų ir energetikos kontrolės komisijos nutarimu patvirtintos  UAB „Literma“ vartotojams taikomos centralizuotai tiekiamų suskystintų naftos dujų **kainos nuo 2018 m. gruodžio 2 d. (be PVM) (pastovioji dalis - 9,61 Eur, kintamoji dalis – 1,59 Eur.) iki 2019 m. gruodžio 2 d.**

**Galimos pasekmės, priėmus siūlomą tarybos sprendimo projektą**:

teigiamos – sumažinta SND kaina Kavoliškio, Konstantinavos kaimų ir Obelių miesto gyventojams.

neigiamos – nėra.

S**prendimo nauda Rokiškio rajono gyventojams.** Gyventojams, kuriems šiluma tiekiama iš savivaldybės reguliavimo sferai priklausančių katilinių, ir gyventojams, kuriems šilumą tiekia privatūs šilumos tiekėjai, už šilumą, naudojamą patalpoms šildyti ir karštam vandeniui ruošti, bus skaičiuojama ne didesnė kaina, negu skaičiuojama rajono gyventojams, vartojantiems šilumą patalpoms šildyti ir karštam vandeniui ruošti iš AB „Panevėžio energija“ Rokiškio šilumos tinklų rajono.

**Finansavimo šaltiniai ir lėšų poreikis**. Rokiškio rajono savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktasteisės akto projekto antikorupcinis vertinimas, parengta antikorupcinio vertinimo pažyma.

Statybos ir infrastruktūros plėtros skyriaus

vyriausioji specialistė Dovilė Pučinskienė